เรื่องร้องเรียน: ขอแจ้งมีการเอารถมอเตอร์ไซค์มาวางให้เช่าที่หน้าปากซอยปรีดี พนมยงค์ 27 มีการโฆษณาปักหมุดใน Google map ด้วย รวมถึงมีร้านอาหารอีสานวางของล้ำมาบนถนนหน้าปากซอยกีดขวางทางจราจร รถเข้าออกลำบากเหลือแค่เลนเดียว รบกวนแจ้งสำนักงานเขตวัฒนามาดูแลด้วยค่ะ
การดำเนินการของเจ้าหน้าที่: เจ้าหน้าที่สายตรวจเทศกิจได้ดำเนินการตรวจสอบกรณีเรื่องร้องเรียนดังกล่าวแล้วขณะตรวจสอบพบการตั้งรถจักรยานยนต์เพื่อให้เช่าจอดในลักษณะกีดขวางการจราจรภายในซอย เจ้าหน้าที่ได้แจ้งประชาสัมพันธ์เจ้าของทราบกรณีเรื่องร้องเรียนดังกล่าวและได้สั่งห้ามไม่ให้ตั้ง-จอดรถจักรยานยนต์ในลักษณะกีดขวางการจราจรอีก เบื้องต้นเจ้าหน้าที่ได้ดำเนินการแก้ไขเรียบร้อยแล้ว ทั้งนี้เจ้าหน้าที่จักตรวจตราต่อเนื่องหากมีการฝ่าฝืนจักดำเนินการตามอำนาจหน้าที่ต่อไป กรณีแม่ค้าตั้งวางอุปกรณ์การค้าในลักษณะกีดขวางทางสัญจร ขณะตรวจสอบไม่พบผู้ค้ามาขายทั้งนี้เจ้าหน้าที่จักตรวจตราต่อเนื่องต่อไป
ความเห็นของผู้แจ้ง: ต้องการไม่ให้มีการตั้งให้เช่ารถจักรยานยนต์ในบริเวณนี้ ไม่ใช่แค่จัดระเบียบแค่ลักษณะการจอด มีการเสียภาษีถูกต้องตามกฎหมายหรือไม่ เจ้าของเป็นชาวต่างชาติด้วย ไม่ควรให้ใครมาทำอะไรได้อย่างอิสระเสรี
พื้นที่: แขวงคลองตันเหนือ เขตวัฒนา กรุงเทพมหานคร